text: [{"text_idx": "#000001", "text": "The Economist: Pri\u0301slofti\u00f0 a\u0301 olju kann elva til o\u0301gvusligar pri\u0301sh\u00e6kkingar"}, {"text_idx": "#000002", "text": "Samb\u00e6rt bretska mi\u00f0linum The Economist kann avmarkingin av sjo\u0301vegis fluttu russisku oljuni skaka altjo\u0301\u00f0a orkumarkna\u00f0in og elva til o\u0301gvusligar pri\u0301sh\u00e6kkingar."}, {"text_idx": "#000003", "text": "Bretski mi\u00f0ilin The Economist skriva\u00f0i fri\u0301ggjadagin 2. desember, at pri\u0301slofti\u00f0, sum ES og G7 londini eftir 7 ma\u0301na\u00f0ir vi\u00f0 samra\u0301\u00f0ingum, endiliga samdust um at seta a\u0301 russiska olju, kann elva til pri\u0301sskakingar a\u0301 altjo\u0301\u00f0a orkumarkna\u00f0inum. ES hevur samtykt at seta eitt pri\u0301sloft a\u0301 60 dollarar fyri tunnuna av sjo\u0301vegis fluttari russiskari olju."}, {"text_idx": "#000004", "text": "Europeisk tryggingarfel\u00f8g og farmafel\u00f8g hava leingi havt fastat\u00f8kur a\u0301 orkumarkna\u00f0inum. Heili 95% av allari ognar og ska\u00f0a trygging fyri olju-tangaskip, hevur veri\u00f0 vi\u00f0 tekna\u00f0 hja\u0301 fel\u00f8gum u\u0301r Sto\u0301rabretlandi og ES. Hetta sa\u0301 u\u0301t til at vera ein kn\u00f8ttur, sum vestanlondini kundu ny\u0301ta, til tess at sty\u0301ra s\u00f8luni av sjo\u0301vegis fluttari russiskari olju a\u0301 heimsmarkna\u00f0inum."}, {"text_idx": "#000005", "text": "To\u0301 so, um Russisk olja ikki kemur fram a\u0301 markna\u00f0in, so kunnu oljupri\u0301sirnir a\u0301 heimsmarkna\u00f0inum h\u00e6kka, og ska\u00f0a vesturlendsku bru\u0301kararnar, skrivar mi\u00f0ilin. Ti\u0301skil hevur amerikanska fi\u0301ggjarma\u0301lara\u0301\u00f0i\u00f0 lagt eina snilda \u00e6tlan. At lata europeisku tryggingarveitararnar halda a\u0301 at bjo\u0301\u00f0a si\u0301nar t\u00e6nastur, treyta\u00f0 av, at oljan ver\u00f0ur keypt samb\u00e6rt einum l\u00e6gri pri\u0301si, sum vestanlondini a\u0301seta."}, {"text_idx": "#000006", "text": "Alt valdast hvussu Moskva svarar aftur, skrivar Economist , sum a\u0301varar um, at Kreml kann kuta oljuu\u0301tflutningin og harvi\u00f0 senda pri\u0301sirnar a\u0301 heimsmarkna\u00f0inum a\u0301 himmalfer\u00f0."}, {"text_idx": "#000007", "text": "\u201cHin o\u0301vissan er, hvussu no\u0301gv vald vestanlondini i\u0301 veruleikanum hava yvir heimsins oljumarkna\u00f0i,\u201d skrivar mi\u00f0ilin."}, {"text_idx": "#000008", "text": "Greinin ger vart vi\u00f0 at lond sum Kina, India og Indonesia fara at vilja sleppa s\u00e6r undan at vera partur av vesturlendsku handilstilt\u00f8kunum. Samb\u00e6rt keldum leita tey eftir alternativum tryggingarveitarum, og eftirsum at pri\u0301slofti\u00f0 var kunngj\u00f8rt longu fyri 6 ma\u0301na\u00f0um si\u0301\u00f0ani, so hava londini havt ti\u0301\u00f0 til at fyrireika seg."}, {"text_idx": "#000009", "text": "Greinin i\u0301 The Economist endar vi\u00f0 at siga, at veruliga valdsjavnva\u0301gin i\u0301 oljumarkna\u00f0unum fer at geva seg til kennar eftir 5. desember, og o\u0301gvusligar pri\u0301sh\u00e6kkingar eru ein m\u00f8guleiki. Men royndirnar hetta a\u0301ri\u00f0 siga okkum, at vi\u00f0 ti\u0301\u00f0ini er oljumarkna\u00f0urin betur f\u00f8rur at tillaga seg, enn vit vanliga geva okkum far um. Og eins og fi\u0301ggjarlig handilstilt\u00f8k hava sett fer\u00f0 a\u0301 royndirnar at sleppa s\u00e6r undan vesturlendska bankakervinum, so fer kri\u0301ggi\u00f0 at fa\u0301a Kina, India og onnur at sleppa s\u00e6r undan vesturlendska orkuinfrakervinum. Sum va\u0301pn hava handils-tilt\u00f8k og for\u00f0ingar si\u0301nar avmarkingar og ti\u0301\u00f0aravmarka\u00f0a haldf\u00f8ri, skrivar mi\u00f0ilin til endans."}]